П Р О Т О К О Л  № 6
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 25.03.2026 г. 

Днес, 25.03.2026 г. /сряда/ се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
 		  Севдалин Мавров 
  Стефан Гроздев 
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Надежда Стоянчева – главен експерт-съдебна администрация, Маргарита Лакова – главен експерт-съдебна администрация и Мариана Георгиева – технически сътрудник, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  06.03.2026 г. – 20.03.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Окръжен съд – Благоевград за назначаване на трима съдебни служители, считано от 02.02.2026 г., по реда на чл. 343, ал. 2 от ЗСВ, за длъжности, както следва:
- „съдебен деловодител“ – дадено съгласие за заемане на щатната бройка с решение по протокол № 28/21.11.2025 г.,
- „съдебен секретар“ – дадено съгласие за заемане на щатната бройка с решение по протокол № 30/17.12.2025 г.,
- „съдебен статистик“ – дадено съгласие за заемане на щатната бройка с решение по протокол № 29/03.12.2025 г.,
и 
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр.  за длъжност „съдебен деловодител“ в Окръжен съд – Благоевград.
Щатната бройка за „съдебен деловодител“ е свободна, считано от 02.02.2026 г., поради назначаване на съдебния служител, по реда на чл. 343, ал. 2 от ЗСВ, на длъжност ‚ „съдебен статистик“.

1.2. ПРИЕМА ЗА СВЕДЕНИЕ уведомлението от и.ф. председателя на Районен съд – Разлог за назначен съдебен служител на длъжност „съдебен администратор“, считано от 01.03.2026 г., съгласно решение на комисията по протокол № 25/29.10.2025 г.

	1.3. ПРИЕМА ЗА СВЕДЕНИЕ уведомлението от председателя на Окръжен съд – Перник за предстоящо прекратяване на трудовото правоотношение, считано от 01.04.2026 г., със съдебен служител на длъжност „съдебен администратор“, поради придобиване право на пенсия за осигурителен стаж и възраст.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен администратор“, при спазване разпоредбите на чл. 357, ал. 3 от ЗСВ и чл. 4 от ПАС, в Окръжен съд – Перник.

1.4. ПРИЕМА ЗА СВЕДЕНИЕ уведомлението от председателя на Районен съд – Казанлък за предстоящо прекратяване на трудовото правоотношение, считано от 16.04.2026 г., със съдебен служител на длъжност „системен администратор“, както и за обявен конкурс за посочената длъжност на 04.02.2026 г., съгласно решение на комисията по протокол № 1/21.01.2026 г. във връзка с освобождаване на 1 /една/ щ. бр., считано от 05.01.2026 г.
и
1.4.1. ДАВА СЪГЛАСИЕ за заемане на 1 /една/ щ. бр. за длъжност „системен администратор“, която ще се освободи, считано от 16.04.2026 г., в Районен съд – Казанлък.
1.4.2. УВЕДОМЯВА председателя на Районен съд – Казанлък, че няма пречка за заемане и на втората щ. бр. за длъжност „системен администратор“, чрез провеждането на настоящия конкурс, съгласно решението на комисията по протокол № 1 от 21.01.2026 г.

1.5. ПРИЕМА ЗА СВЕДЕНИЕ уведомлението от председателя на Районен съд – Горна Оряховица за предстоящо прекратяване на трудовото правоотношение, считано от 14.07.2026 г., със съдебен служител на длъжност „съдебен администратор“, поради придобиване право на пенсия за осигурителен стаж и възраст.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен администратор“, при спазване разпоредбите на чл. 357, ал. 3 от ЗСВ и чл. 4 от ПАС, в Окръжен съд – Горна Оряховица.

1.6. ПРИЕМА ЗА СВЕДЕНИЕ уведомлението от председателя на Районен съд – Плевен за предстоящо прекратяване на трудовото правоотношение със съдебен служител на длъжност „съдебен деловодител“, считано от 02.04.2026 г.
и
НЕ ВЪЗРАЗЯВА назначаване на съдебен служител от Административен съд – София-град, по реда на чл. 343, ал. 2 от ЗСВ, на 1 /една/ щ. бр. за длъжност „съдебен деловодител“, считано от 02.04.2026 г., в Районен съд – Плевен.

1.7. ПРИЕМА ЗА СВЕДЕНИЕ уведомлението от председателя на Районен съд – Червен бряг за предстоящо прекратяване на трудовото правоотношение, считано от 04.05.2026 г., със съдебен служител на длъжност „съдебен секретар“, поради придобиване право на пенсия за осигурителен стаж и възраст.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Червен бряг.

1.8. ПРИЕМА ЗА СВЕДЕНИЕ уведомлението от председателя на Апелативен съд – Варна за предстоящо прекратяване на трудовото правоотношение, считано от 01.04.2026 г., със съдебен служител на длъжност „съдебен секретар“, поради придобиване право на пенсия за осигурителен стаж и възраст.
и
НЕ ВЪЗРАЗЯВА назначаване на съдебен служител, по реда на чл. 343, ал. 2 от ЗСВ, на 1 /една/ щ. бр. за длъжност „съдебен секретар“, считано от 01.04.2026 г., в Апелативен съд – Варна.

1.9. ПРИЕМА ЗА СВЕДЕНИЕ уведомлението от и.ф. председателя на Районен съд – Варна за прекратено трудово правоотношение, считано от 09.03.2026 г., със съдебен служител на длъжност „съдебен секретар“, поради преминаването му в друг орган на съдебната власт.
и
ДАВА СЪГЛАСИЕ за назначаване на съдебен служител на 1 /една/ щ.бр. за длъжност „съдебен секретар“, при спазване разпоредбите на чл. 343 от ЗСВ и чл. 138 от ПАС, в Районен съд – Варна.

2. ОТНОСНО: Становище рег. индекс ВСС-4605/20.03.2026 г. от председателя на  Районен съд – Силистра относно решение на КСА-СК по протокол № 5/11.03.2026 г., т. 1.19 за съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на  Районен съд – Силистра във връзка с решение на комисията по протокол № 5/11.03.2026 г., т. 1.19.
2.2. ПОТВЪРЖДАВА решението си по протокол № 5/11.03.2026 г., т.1.19 за съкращаване на 1 /една/ щ. бр. за длъжност „съдебен секретар“ по щата на Районен съд – Силистра.
2.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

3. ОТНОСНО: Писмо рег. индекс ВСС-4900/16.03.2026 г. от председателя на Районен съд – Пловдив за изразяване на становище относно обявяване на конкурсите за съдебни служители.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. В отговор на поставения въпрос, законодателят изрично е посочил мястото на обявяване за заемане на длъжност, въз основа на конкурс – чл. 91, ал. 1 от Кодекса на труда. 
Комисия „Съдебна администрация“ към СК на ВСС счита, че няма пречка по преценка на административния ръководител обявяването на конкурси за заемане на свободни щатни бройки за съдебни служители да се публикува и в електронни платформи за търсене и предлагане на работа. 

4. ОТНОСНО: Запитване рег. индекс ВСС-4866/13.03.2026 г. от председателя на Окръжен съд – Плевен относно прилагане действието на чл. 328, ал. 1, т. 10 от КТ.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. УВЕДОМЯВА председателя на Окръжен съд – Плевен, че разпоредбата на чл. 328, ал. 1, т. 10 от Кодекса на труда се отнася за служители, придобили право на пенсия за осигурителен стаж и възраст, при условията на чл. 68, ал. 1 и 2 от Кодекса за социално осигуряване, като изискванията през 2026 г. за жените са: минимална възраст – 62 години и 6 месеца и трудов стаж – 36 години и 10 месеца, а за мъжете: минимална възраст – 64 години и 9 месеца и трудов стаж – 39 години и 10 месеца. 
В случай, че служителят не отговаря на едното от условията за пенсиониране /възраст или трудов стаж/, то разпоредбата на чл. 328, ал. 1, т.10 от КТ е неприложима и не следва трудовото правоотношение със съдебния служител да се прекрати на това основание. 
Условията за придобиване право на пенсия за осигурителен стаж и възраст при непълен осигурителен стаж са уредени с разпоредбата на чл. 68, ал. 3 от Кодекса за социално осигуряване.  

5. ОТНОСНО: Искане рег. Индекс ВСС-5191/23.03.2026 г. от председателя на Районен съд – Етрополе за даване на съгласие за сключване на граждански договор за длъжността „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ на председателя на Районен съд – Етрополе за сключване на граждански договор с външен изпълнител за изпълнение функциите за длъжност „системен администратор“ до назначаване на титуляр.
Налице е финансова обезпеченост.
5.2. ИЗПРАЩА решението на комисия „Бюджет и финанси“, за сведение.

ПРЕДСЕДАТЕЛ	
	НА КОМИСИЯТА:             /п/
БОЯН НОВАНСКИ

ЧЛЕНОВЕ:
Боян Магдалинчев ……/п/.. ..…..
Севдалин Мавров....…/п/….……
Драгомир Кояджиков…/п/……...
Стефан Гроздев………/п/……….